Zhantas/Cleaned-Kyrgyz_Wikipedia huggingface dataset:
Жеймс Макэвой

Жеймс Макэвой (/ mækəvɔɪ /; 1979-жылдын 21-апрелинде туулган) - шотландиялык актер. Ал өзүнүн актерлук жолун өспүрүм кезинде 1995-жылы “Жакынкы бөлмө” (англ. The Near Room) аттуу телевизиондук тасмада катышуудан баштаган. Актер телевизиондук тасмаларда 2003-жылга чейин ойноп келген, ошол эле жылы анын көркөм фильмдеги биринчи тушоосу кесилген. Ошондой болсо дагы ал эки жанрда тең ойноону уланткан. Анын эң эсте калаарлык ролдору “Оюндун жүрүшү” (англ. State of Play)теледрамасына, “Уятсыз” (англ. Shameless) деген чоңдор үчүн тартылган комедиялык драмага, Франк Герберттин “Дюндун балдары” (англ. Children of Dune) сериалына таандык. 

Ал теледрамалардан тышкары "West End" театрынын пьесаларында ойноп “Эң мыкты актер” номинациясында Лоуренс Оливье атындагы театр сыйлыгына үч жолу талапкер болгон. Актер 2011-жылы тартылган “Гномео и Джульетта” (англ. Gnomeo & Juliet) "Аяз Атанын атайын кызматы” (англ. Arthur Christmas) анимациялык тасмаларында үн коштогон.

2003-жылы “Болливуд канышасы” (англ. Bollywood Queen) деген британиялык фильмде ойногон. Актер “Арстан, жез кемпир жана шкаф” (англ. The Chronicles of Narnia: The Lion, the Witch and the Wardrobe, 2005) тасмасында экинчи планда Тумнус мырзанын ролун аткарган. 2006-жылы режиссер Кевин Макдоналд тарткан “Шотландиянын акыркы падышасы” (англ. The Last King of Scotland, 2006) тасмасындагы ролу үчүн Жеймс Макавойго бир нече сыйлыктар ыйгарылган. Көрүүчүлөр тарабынан жакшы кабыл алынган “Күнөөлөрдөн арылуу”(англ. Atonement, 2007) мелодрамасы үчүн актер “Алтын глобус” сыйлыгына жана Британия кино жана телекөрсөтүү академиясынын сыйлыгына экинчи жолу татыктуу болгон. “Издөөдө” (англ. Wanted, 2008). деген триллерде актриса Анжелина Жоли (Angelina Jolie) менен бирге канкор адамдын ролун ойногон. 

Ж. Макэвой “Белгисиз адамдар: Биринчи класс” (англ. X-Men: First Class) тасмасында жаш профессор Чарльз Хавиердин ролу, “Белгисиз адамдар: өткөн келечектин адамдары” (англ. X-Men: Days of Future Past, 2014) жана “Белгисиз адамдар: Кыямат” (англ. X-Men: Apocalypse, 2016) аттуу тасмалардагы ролдору менен кеңири таанылган. Актер “Ыплас” (англ. Filth) тасмасы үчүн Британия эркин кино сыйлыгынын “Эң мыкты актер” номинациясына татыктуу болгон. 2016-жылы актер денесинде 23 инсандын мүнөзүн алып жүргөн Кевиндин ролун M. Night Shyamalan тарткан “Жаруу” (англ. Split) тасмасынде ийнине жеткирип аткаргандыгы үчүн мактоолорго арзыган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жессика Честейн

Жессика Мишел Честейн (1977-жылы 24-мартта туулган) - америкалык актриса жана кино продюсер. Ал Сономанын жанындагы чакан шаарчада туулган, Калифорния штатынын , [а] Сакраменто шаарында чоңойгон. Честейн бала чагынан эле кино тармагына кызыга баштаган. 1998-жылы, ал У. Шекспирдин Жульета каарманынын ролун ойноп,сахнадагы алгачкы кадамын таштаган.. Жулярд окуу жайында актерлук кесип боюнча билим алгандан соң теле продюсер Жон Уэлс менен келишим иштөө үчүн келишим тузгөн. Актриса бир нече телесериалдарда ролдорду жараткан. "Мыйзам жана тартип: сот арачылары" (англ. Law & Order: Trial by Jury) деген сериалда ойногон. Ж. Честейн Антон Чеховдун чыгармасынын негизинде коюлган "Алча (чие) багы" (англ. Cherry Orchard) пьесада 2004-жылы ойносо, Оскар Уайльддын "Саломея" (англ. Salome) трагедиясында 2006-жылы роль жараткан.

Честейндин кинодогу дебюту катары "Жолин" (англ. Jolene) тасмасы аталат. "Калка" (англ. Take Shelter) жана "Өмүр дарагы" (англ. The Tree of Life) тасмаларында роль жараткан. 2011-жылы актриса алты тасмада ойногондугу менен коомчулукка таанымал болгон. "Жардамчы" (англ. The Help) тасмасындагы ишкердин аялынын ролу "Оскар" сыйлыгына талапкер болгон. 2012-жылы ал "Алтын глобус" сыйлыгына татыктуу болгон жана "Түнкү он эки жарым" (англ. Zero Dark Thirty) триллеринде Борбордук чалгын кызматынын агенти Майянын ролу үчүн актриса экинчи жолу "Оскар" сыйлыгына талапкер болгон. Честейн ошол жылы Бродвейде алгачкы жолу "Мураскор" (англ. The Heiress) тасмасында ойногон. Анын жогорку ийгиликтерге жеткирген жана кирешеси көп тасмалары "Жылдыздар арасында" (Interstellar, 2014) жана "Марстык адам" (англ. Marsian, 2015) болду. Актриса "Элеанор Регбинин жоголуусу" (The Disappearance of Eleanor Rigby, 2013) , "Эң каардуу жыл" (англ. A Most Violent Year, 2014), "Мисс Слоун" (англ. Miss Sloane, 2016) тасмаларына тартылып, көрүүчүлөрдүн сүймөнчүгүнө ээ болгон.

Честейн эки жолу "Оскар" сыйлыгына жана Британиянын кино сыйлыгына талапкер болгон. Актриса өзүнүн ролдоруна кылдаттык менен даярдангандыгы менен белгилүү болгон. Актриса Freckle Films кинокомпаниясын негиздеген, жана ал компания кинодогу ар түрдүүлүктү сактоо максатын койгон. Ал жарандык активист катары гендердик жана расалык тең укуктуулук жана психикалык саламаттык боюнча социалдык маселелерде үн кошуп келет. Time журналы 2012-жылы актрисаны "Дүйнөдөгү 100 эң таасирдүү адам" тизмесине кошкон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Эмили Блант

Эмили Оливия Лаура Блант (1983 жылдын 23-февралында туулган) - британиялык-америкалык кино жана театр актрисасы. Актриса чыгармачылык жолун 2001-жылы Лондондо коюлган "Падыша үй-бүлөсү" (англ. The Royal Family) пьесасында ойноп баштаган. Эки жылдан кийин актриса биринчи жолу "Аскер канышасы" (англ. Boudica (Warrior Queen)) тасмасында ойногон. "Менин жайымдын махабаты" (англ. My Summer of Love) мелодрамасындагы ролу үчүн the Evening Standard British Film Award сыйлыгынын "Көптү үмүттөндүргөн жаңы актриса" деген номинациясы актрисага ыйгарылган. 

"Гидеондун кызы" (англ. Gideon's Daughter, 2006) телевизиондук тасмасындагы ролу үчүн Э. Блант "Экинчи пландагы эң мыкты актриса" номинациясында "Оскар" сыйлыгын алган. Ошол эле жылы " Кинофильмдеги экинчи пландагы эң мыкты актриса" номинациясында "Алтын глобус" сыйлыгына жана "Шайтан Прададан кийинет" ( англ.The Devil Wears Prada) тасмасындагы ролу үчүн Британия кино жана телекөрсөтүү академиясынын "Экинчи пландагы эң мыкты актриса" номинациясына көрсөтүлгөн. 

2009-жылы Эмили Блант Британия кино жана телекөрсөтүү академиясынын "Британия" сыйлыгына "Британиядагы жылдын мыкты актрисасы" номинациясында татыктуу болгон. Актриса "Жаш Виктория" (англ. The Young Victoria, 2009) тасмасында Виктория канышанын ролун мыкты аткаргандыгы үчүн мактоолорго арзып, "Алтын глобус" сыйлыгынын "Көркөм фильмдеги эң мыкты актриса" номинациясына көрсөтүлгөн. 2009-жылы актриса Билл Найи, Рупер Гринт менен бирдикте "Жаман ой" (англ. Wild Target)криминалдык комедиясында ойногон. Э. Блантка киреше алып келген тасмалар "Түзөтүүчү команда" (англ. The Adjustment Bureau, 2011), "Убакыт торчосу" (англ. Looper, 2012) жана "Эртеңкинин чеги" (англ. Edge of Tomorrow, 2014) болгон. 

Актриса "Алтын глобус" сыйлыгына "Йемендеги балык" (англ. Salmon Fishing in the Yemen, 2012) тасмасындагы ролу жана "Музыкалык категориядагы кинофильмдеги эң мыкты актриса" номинациясында "Токойго карай" (Into the Woods, 2014) тасмасындеги ролу үчүн төртүнчү жана бешинчи жолу көрсөтүлгөн. 2016-жылы актриса "Мергенчи" (англ. The Huntsman: Winter's War) фэнтези тасмасында, "Поезддеги кыз" (The Girl on the Train) триллеринде ойногон. Э. Блант башкы ролду ойногон "Поезддеги кыз" (англ. The Girl on the Train) тасмасы ушундай ат менен жазылган, дүйнөлүк окурмандар тарабынан мыкты деп табылган (эң көп сатылган) романдын негизинде тартылган. Аталган фильмдеги ролу үчүн Э. Блант Британия кино жана телекөрсөтүү академиясынын "Башкы ролдогу эң мыкты актриса" номинациясына жана АКШ киноактерлор Гильдиясынын (коомунун) "Башкы ролдогу актрисанын эң мыкты ролу" номинациясына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Райан Гослиң

Райан Томас Гослиң ( 1980-жылы 12-ноябрда туулган) - канадалык актер жана музыкант. Ал канал Диснейдин Mickey Mouse клубунунда (1993-95) бала актер катары эмгек жолун баштаган, андан кийин "Караңгыда коркосуңбу" (1995) "Калтырак" (1995) жана башка оюн-зоок программаларына жана телесериалдарга тартылган. Актер "Фанат" ( (2001) тасмасында улутчул скинхеддин ролун ойногон, андан кийин "Сандары боюнча өлтүрүү" (англ. Murder by Numbers , 2002), "Кыргын эрежеси" (The Slaughter Rule, 2002), Лиленд Кошмо Штаттары (2003) сыяктуу көз карандысыз тасмаларга тартылган.

2004-жылы кирешеси жакшы болгон "Күндөлүк" (англ. The Notebook) тасмасындагы башкы ролу менен Гослиң көрүүчүлөрдүн көңүлүн бурган. 2006-жылы тартылган "Нельсондун жарымы" (англ. Half Nelson, 2006) тасмасында баңгизаттан жабыркаган Дэн Данндын ролу үчүн "Оскар" сыйлыгына көрсөтүлгөн. "Ларс жана чыныгы кыз" (англ. Lars and the Real Girl, 2007) комедиялык драмасында жалгыздык синдрому менен ооруган Ларстын ролу үчүн "Алтын глобус" сыйлыгына талапкер болгон. Үч жылдык тыныгуудан кийин "Сүйүү каты" (англ. Blue Valentine, 2010) мелодрамасындагы ролу актерду экинчи мертебе "Алтын глобус" сыйлыгына көрсөткөн. Гослиң 2011- жылы "Сүйүү оюн эмес" (англ. Crazy, Stupid, Love), "Марттын ортосу" (англ. The Ides of March) тасмасына тартылса, жана "Айдоочу" (англ. Drive) тасмаларында роль жаратып, эки жолу дагы "Алтын глобус" сыйлыгына татыктуу болгон. Гослиңдин режиссердук дебюту "Соолгон дарыя" ( Lost River) киносынчылардын купулуна толгон эмес. Актерго "Чоң кыскартуу (тасма)" (англ. The Big Short, 2015) тасмасы ийгилик алып келген. "Ла-Ла Ленд" (англ. La La Land, 2016) мюзиклиндеги ролу дагы мактоолорго арзыган. Ушул ролу үчүн "Алтын глобус" сыйлыгын алган жана актер экинчи жолу "Оскар" сыйлыгына көрсөтүлгөн. 

Райан Гослиң "Dead Man's Bones" музыкалык тобунда иштейт, ыр альбомун чыгарып, Түндүк Америка боюнча 2009-жылы гастролдо болушкан Актер Калифорния штатындагы Беверли Хиллзде марокко тамактарын жасаган "Tagine" ресторанынын кожоюну. Р. Гослиң айбанаттарга гумандуу мамиле жасоого үндөгөн PETA уюмуна колдоо көрсөтүп келген. Ошондой эле майып балдардын укугу боюнча долбоорлордун катышуучусу, Чад, Уганда, Конго мамлекеттерине саякаттап, уруш-жаңжалдарды алдын алуу боюнча иштерди жүргүзүп турган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кейт Бланшетт

thumb|Cate Blanchett, 2020

Кэтрин Элис "Кейт" Бланшетт (1969-жылдын 14-майында туулган) — австралиялык актриса жана театр режиссеру. Ал көптөгөн сыйлыктардын ээси, алты жолу Австралия кино жана теле академиясынын сыйлыгын, эки жолу "Оскар" сыйлыгын, үч жолу АКШ киноактерлор Гильдиясынын сыйлыгын, үч жолу "Алтын глобус" сыйлыгын, үч жолу Британия кино жана телекөрсөтүү академиясынын сыйлыгын алган. Актрисаны режиссер Шекхар Капурдун "Елизавета"(англ. Elizabeth) деген Англиянын канышасы Елизавета Биринчи тууралуу тарыхый тасмасындеги башкы ролу эл аралык деңгээлге тааныткан. Бул ролу үчүн актриса Британия кино жана телекөрсөтүү академиясынын "Эң мыкты актриса" номинациясын, "Алтын глобус" сыйлыгын алган жана "Эң мыкты актриса" номинациясында "Оскар" сыйлыгына талапкер болгон. Мартин Скорсезенин "Авиатор" (англ. The Aviator) биографиялык тасмасындагы Кэтрин Хепберндун ролу актрисаны атак-даңкка бөлөп, "Экинчи пландагы эң мыкты актриса" номинациясында "Оскар" сыйлыгын алып келген. Бул "Оскар" сыйлыгын алган актрисанын ролун ойногон жана ал үчүн "Оскар" сыйлыгын алган жалгыз кино жылдызы болуп калды. 2013-жылы Вуди Алендин "Жасмин" (англ. Blue Jasmine) тасмасына тартылып, дагы көптөгөн сыйлыктарга ээ болгон, анын ичинде актрисага "Оскар" сыйлыгынын "Эң мыкты актриса" номинациясы дагы ыйгарылган.

К. Бланшент "Оскар" сыйлыгын эки фильмде тең Каныша Елизавета Биринчинин ролу үчүн алган, бир ролду бир нече фильмде ойногон алты актердун арасынан жалгыз К. Бланшетт мындай сыйлыкка татыктуу болгон. Ал австралиялык кино актерлордун ичинен эки жолу "Оскар" сыйлыгын уткан жалгыз актриса. Актриса жети жолу "Оскар" сыйлыгына талапкер болгон, "Чыр-чатактуу күндөлүк" (англ. Notes on a Scandal, 2006), "Елизавета: Алтын кылым" (англ. (Elizabeth: The Golden Age, 2007), "Ал жерде мен жокмун" (англ. I'm Not There, 2007) жана "Кэрол" (англ. Carol, 2015) тасмалары үчүн бир нече сыйлыктарга көрсөтүлгөн. Ал "Таланттуу мырза Рипли" (англ. The Talented Mr. Ripley, 1999) "Вавилон" (англ. Babel), "Бенжамин Баттондун табышмактуу окуясы" (англ. The Curious Case of Benjamin Button, 2008), "Робин Гуд" (англ. Robin Hood, 2010), "Кантип драконду үйрөтсө болот"((англ. How to Train Your Dragon 2, 2014), жана "Күлчү кыз" (Жетим кыз) (англ. Cinderella, 2015) сыяктуу көрүнүктүү тасмаларга тартылган. К. Бланшет "Шакектер кожоюну" (англ. The Lord of the Rings trilogy, 2001–03) трилогиясында жана "Хоббит" (англ. The Hobbit trilogy, 2012–14) деген бюджети чоң тасмаларда башкы ролдорду ойногон. 2017-жылы Marvel Studios кинокомпаниясы тарткан "Тор: Рагнарек" (англ. Thor: Ragnarok) тасмасында катышкан. 

К. Бланшет театр сахнасында дагы укмуштуудай чыгармачылык ийгиликтерге жетишкен жана төрт жолу "Пьесадагы эң мыкты актриса" номинациясында "Helpmann Award" австралиялык театр сыйлыгына татыктуу болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Майкл Кейн

Сэр Майкл Кейн, CBE (/ keɪn /; төрөлгөндөгү аты - Морис Жосеф Миклуайт кичүүсү; 1933-жылдын 14-мартында туулган) - англис актеру жана жазуучу. Англис тилинин "Кокни" диалектисинде жакшы сүйлөгөндүгү менен белгилүү болгон М. Кейн 115тен ашуун тасмаларда ойноп, Улуу Британиянын чыныгы кино жылдызы катары таанымал болгон 

Анын чыгармачылыгынын гүлдөп-өсүшү 1960-жылдарга туура келет. Актер "Зулустар (англ. Zulu (1964),"Ипкресс досьеси“ (англ. The Ipcress File, 1965), "Элфи" (англ. Alfie, 1966) британиялык тасмаларында ойногон. "Элфи" (англ. Alfie, 1966) тасмасындагы ролу үчүн "Оскар" сыйлыгына көрсөтүлгөн. Башка тасмалари- "Италиялыкча карактоо" (англ. The Italian Job, 1969) жана "Британия үчүн күрөш" (англ. Battle of Britain, 1969). Анын эсте калаарлык ролдору "Гартерди жоготуу" (англ. Get Carter, 1971), "Акыркы өрөөн" (The Last Valley, 1972) жана "Издөөчү" (англ. Sleuth 1972), "Падыша болгусу келген адам" (англ. The Man Who Would Be King, 1975) "Көпүрө өтө алыс" (англ. A Bridge Too Far, 1977) тасмаларында ишке ашкан. "Издөөчү" (англ. Sleuth 1972) тасмасындагы ролу үчүн экинчи жолу "Оскар"сыйлыгына көрсөтүлгөн. Ал 1980-жылдары дагы көптөгөн ийгиликтерди багындырган, "Ританы тарбиялоо" (англ. Educating Rita, 1983) тасмасындагы ролу үчүн Британия кино жана телекөрсөтүү академиясынын сыйлыгына жана "Алтын глобус" сыйлыгынын "Эң мыкты актер" номинациясына талапкер болгон. 1986-жылы Вуди Аллен тарткан "Ханна жана анын сиңдилери" (англ. Hannah and Her Sisters) кино тасмасындагы ролу үчүн "Экинчи пландагы эң мыкты актер" номинациясында "Оскар" сыйлыгын алган. 

Кейн "Маппеттердин жаңы жыл жомогу" (англ. Маппет Christmas Carol, 1992) тасмасында ойногон. 1990-жылдары актер дээрлик чоң экранда иштебей калгандан соң, 1990-жылдардын акырында чыгармачылыгын жанданткан. "Акырын үн" (англ. Little Voice, 1998) тасмасындагы ролу үчүн "Алтын глобус" сыйлыгын алса, "Шарап жасоочулардын жашоосу (англ. The Cider House Rules, 1999) тасмасындагы ролу үчүн ал экинчи жолу "Экинчи пландагы эң мыкты актер" номинациясында "Оскар" сыйлыгына татыктуу болгон. Кейн "Остин Пауэрс: Голдмембер" (англ. Austin Powers in Goldmember)тасмасында Найжел Пауэрстин ролун аткарса, Кристофер Нолан тарткан "Кара рыцарь" (англ. The Dark Knight) боевик тасмасынде Альфред Пенниуорттун ролун аткарган. Актер К. Ноландын "Аброй" (англ. The Prestige, 2006), "Башталыш" (англ. Inception, 2010), "Жылдыздар арасында" (англ. Interstellar, 2014) тасмаларында ойногон. Ал ошондой эле "Адам балдары" (англ. Children of Men) жана "Унаа 2" (англ. Cars 2) тасмаларында дагы экинчи пландагы ролго тартылган. 

М. Кейн 1960-жылдан 2000-жылга чейин ар бир он жылдыкта "Оскар" сыйлыгына көрсөтүлуп турган эки актердун бири болуп саналат. 2000-жылы М. Кейн киного кошкон салымы үчүн Британия канышасы Елизавета Экинчи тарабынан рыцарлыкка көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Бен Аффлек

thumb|Affleck (2015)

Бенжамин Геза Афлек-Болт ; (1972-жылы 15-августта туулган) - америкалык актер жана режиссер. Ал эки жолу “Оскар” сыйлыгына, эки жолу “Алтын глобус” сыйлыгына, эки жолу Британия кино жана телекөрсөтүү академиясынын сыйлыгына жана эки жолу киноактерлор Гильдиясынын сыйлыгына татыктуу болгон. Актердун чыгармачылыгы балалык чагынан эле башталып, «Миминин саякаты» (англ. The Voyage of the Mimi, 1984, 1988) деген телевизиондук сериалга тартылган Кийинчерээк “Мас болгондор жана адашкандар” (англ. Dazed and Confused, 1993) жана Кевин Смит режиссер болгон “Эминин артынан” (англ. Chasing Amy, 1997) жана “Догма” ( англ. Dogma, 1999) тасмаларында ойногон. Бен Аффлектин жылдызы анын бала кезден чогуу өскөн досу Мэт Даймон экөө “Акылдуу Уилл Хантиң” (англ. Good Will Hunting, 1997) тасмасы үчүн “Алтын глобус” сыйлыгын жана “Оскар” сыйлыгынын “Эң мыкты сценарий” номинациясын жеңип алгандан тарта жанган. Актер “Армагеддон” (англ. Armageddon, 1998), “Табият күчү” (англ. Forces of Nature, 1999), “Перл-Харбор” (англ. the Pearl Harbor, 2001) жана “Кезеги башка” (англ. Changing Lanes, 2002) деген тасмаларда башкы ролдорду ойногон. 

Чыгармачылык тыныгуудан кийин тартылган Тайманбас” (англ. Daredevil, 2003) жана “Жили” (англ. Gigli, 2003) тасмалары актерго ийгилик алып келген эмес. “Голивудлэнд ” (англ. Hollywoodland, 2006) тасмасындагы ролу үчүн “Алтын глобус” сыйлыгына татыктуу болгон. Анын сценарий жазуу жана режиссерлук тушоосу “Кете кой, балакай, кете кой” (англ. Gone Baby Gone, 2007), тасмасында кесилген жана тасма көрүүчүлөр тарабынан жакшы кабыл алынган. 2007-жылы “Шаар” (англ. The Town, 2010) тасмасыне режиссер, сценарист жана актер катары катышкан. 2012-жылы өзү режиссерлук кылган жана актер катары катышкан “Арго” (англ. Argo) тасмасы үчүн “Эң мыкты режиссер” номинациясында Британия кино жана телекөрсөтүү академиясынын сыйлыгын жана“Алтын глобус” сыйлыгын алса, “Эң мыкты фильм” номинациясында “Оскар” сыйлыгына ээ болгон. 2014-жылы “Кайып болгон кыз” (англ. Gone Girl) тасмасында ойногон. 2016-жылы "Бэтмен” ( англ.Batman ) Бэтменди ойноп баштаган жана “Бухгалтер” (англ. Accountant) тасмасында роль жараткан. “Түнкү жашоо” (англ. Live by Night) тасмасында сценарист, режиссер жана актер катары катышкан. 

Бен Аффлек Eastern Congo Initiative (Конго жарандарына жардам берүүчү) кайрымдуулук уюмунун түзүүчүлөрүнүн бири. Актер Демократтар партиясынын туруктуу мүчөсү. Бен Аффлек жана Мэт Даймон "Pearl Street Films" кино компаниясынын негиздөөчүлөрү. Ал өзүнүн иниси Кейси Аффлек менен “Кете кой, балакай, кете кой” (Gone Baby Gone, 2007) жана “Акылдуу Уилл Хантиң” (англ. Good Will Hunting, 1997) тасмаларында чогуу 

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Клинт Иствуд

Клинтон "Клинт" Иствуд кичүүсү (1930- жылдын 31-майында туулган) - америкалык актер, режиссер, музыкант, жана саясий ишмер. "Ийленбеген тери" (англ. Rawhide) деген телесериалда ийгиликтүү тартылган соң, 1960-жылдарда тартылган Леоне Сержонун "Доллар" (англ. Dollars) деген вестерн тасмасындагы ролу менен атагы чыккан. Ошондой эле "Жаман Харри" (англ. Dirty Harry) тасмасында дагы ойногон. Бул жана башка ролдору К. Иствудду жылдызга айландырган. 

"Кечирилбес" (англ. Unforgiven, 1992) вестерн тасмасы жана "Миллион долларлык спортчу кыз" (англ. Million Dollar Baby, 2004) тасмасы үчүн "Эң мыкты актер" жана "Эң мыкты фильм" номинацияларында "Оскар" сыйлыгын жеңип, дагы көптөгөн номинацияларда сыйлыктарга көрсөтүлгөн. К. Иствудга эң киришелүү болгон фильм "Кандай болгон күндө дагы жеңишке жетүү керек" (англ. Every Which Way But Loose, 1978) тасмасы жана анын уландысы болгон. Анын башка таанымал тасмаларына "Аларды жогору көтөр" (англ. Hang 'Em High, 1968) вестерн тасмасы, "Мага "Misty" чыгармасын коюп бер" (англ. Play Misty for Me, 1971), "Дөөпөрөс жана жөө күлүк " (англ. Thunderbolt and Lightfoot, 1974), "Жоси Уэйлс мыйзамды сактабайт" (англ. The Outlaw Josey Wales, 1976), "Алкатрастан качуу" (англ. Escape from Alcatraz, 1979), "Кыпкызыл түлкү" (англ. Firefox, 1982), "Сыйыртмак" (англ. Tightrope, 1984), "Бопбоз атчан" (англ. Pale Rider, 1985), "Бүркүт уча албаган жер" (англ. Where Eagles Dare, 1968), "Жараланган жүрөктөрдүн ашуучу (англ. Heartbreak Ridge, 1986), "Оттун жалынында" (англ. In the Line of Fire, 1993), "Мадисондогу көпүрөлөр" (англ. The Bridges of Madison County, 1995), жана "Гран Торино" (англ. Gran Torino, 2008) кирет.

К. Иствуд өзү режиссер болгон тасмаларында дагы ойногон,бирок, өзүнүн "Табышмактуу дарыя" (англ. Mystic River, 2003), "Ивожимадан кат"(англ. Letters from Iwo Jima, 2006), "Чоочун бала" (англ. Changeling, 2008) тасмаларында ойногон эмес. Ивожимадан кат" (англ. Letters from Iwo Jima, 2006) тасмасы үчүн "Оскар" сыйлыгынын номинацияларына талапкер болгон. "Снайпер" (англ.Америкалык Sniper, 2014) тасмасы прокатта болуп көрбөгөндөй киреше алып келип, Иствуддун тасмаларинин эң жакшысы болуп калды.

К. Иствуд АКШда өтө эле баалана бербеген айрым тасмалари Францияда жогору баага татыктуу болгон. Ал Франциянын эки эң жогорку сыйлыгына ээ болгон. 1994-жылы "Искусство жана адабият" орденинин командору болсо, 2007-жылы Франциянын "Ардактуу легион" орденин алган. 2000-жылы чыгармачылыктагы жетишкендиктери үчүн Италиядагы Венеция кинофестивалында "Алтын арстан" сыйлыгын алган.

1967-жылдан тартып К. Иствуд "Malpaso" кинокомпаниясын жетектеп келет, ал киностудияда өзүнүн төрт америкалык тасмасынан башка бардык тасмаларин тарткан 1986-жылдан тартып Калифорниядагы "Кармел бай -зе -си" шаарынын коомдук кабылдамасында мэр болуп турган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары